text: 65 år med lys i vinduet
  04 maj 2010 kl. 12.44
  I aften er det 65 år siden Danmarks Befrielse. Det markeres på Haderslev Kaserne hvor flere tusinde mennesker forventes at gå i fakkeloptog.
  65 år er gået, og det er endnu en gang blevet tid til at tænde de levende lys og faklerne for at markere friheden. Det tages helt bogstaveligt på Haderslev Kaserne, hvor flere tusinde mennesker forventes at møde op til et stort fakkeloptog.
  I sidste uge debaterede flere politikere lukning af både kasernen i Haderslev og på Bornholm. Det fik lokale borgere og politikere op af stolen - deriblandt Benny Engelbrecht. Han mener, at Haderslev Kaserne nærmest er fredet og dermed skal bevares.
  I aften spiller de to ting altså sammen i bogstaveligste forstand, når musikkorpset spiller til et fakkeltog med op mod flere tusinde mennesker. Den dobbelttydige fakkeldemonstration begynder kl. 20.30.
  